**НАЦИОНАЛНА ЗДРАВНООСИГУРИТЕЛНА КАСА**

***София 1407, ул. “Кричим” No 1*** [***www.nhif.bg***](http://www.nhif.bg) ***тел: +359 2 9659109***

**ПРОТОКОЛ**

**№ 21/09.10.2018 г.**

**от проведен изпит чрез тест за длъжността „Младши експерт“ в отдел „Административно и правно обслужване на дейността“ в Районна здравноосигурителна каса – София област**

Днес, 09.10.2018 г., в гр. София, в кабинета на директора на РЗОК – София област, на седмия етаж на ул. „Енос“ № 10, вх. Б от 10,00 часа се проведе изпит чрез тест на допуснатите кандидати в конкурс за длъжността „Младши експерт“ в отдел „Административно и правно обслужване на дейността“, с комисия в състав:

**Председател:**

Диана Георгиева Христова – Началник отдел АПОД

**Членове:**

1. Петя Еманоилова Манова – Главен счетоводител

2. Мария Петрова Кантарева – Старши експерт в отдел АПОД

3. Евгения Благоева Николова – Старши експерт в отдел АПОД

При започване на конкурса се явиха следните кандидати:

|  |  |
| --- | --- |
| № по ред | Име, презиме и фамилия на кандидата |
| 1 | Димитрина Георгиева Илиева |
| 2 | Вероника Богомилова Първанова |

Няма неявили се кандидати.

В 10,00 ч. председателят на комисията обяви началото на конкурса и запозна кандидатите със системата за определяне на резултатите и минималния резултат, при който кандидатите се считат за издържали теста.

За провеждането на изпита, конкурсната комисия използва разработен тест в три различни варианта с 20 затворени въпроси с един възможен отговор.

За успешно издържал теста се счита този кандидат, който е отговорил правилно на минимум 15 от зададените въпроси, като тези кандидати бъдат оценени с оценка 4,00 и ще бъдат допуснати до интервю.

Комисията запозна кандидатите с решението си относно коефициентите, с които ще се умножават резултатите от теста и интервюто:

Резултатът от теста се умножава по коефициент 4;

Резултатът от интервюто се умножава по коефициент 5.

Окончателният резултат на всеки кандидат е сбор от резултатите, получени при теста и интервюто, умножени с определените коефициенти.

Продължителността на теста беше определена на 60 минути.

На кандидатите бяха предоставени три плика с три варианта на тест. Димитрина Илиева изтегли Вариант № 2 на теста.

За начален час за започване на теста бе обявен 10,06 ч., а крайния час за решаване на теста – 11,06 часа. Последният тест беше предаден в 10,29 ч.

Оценките от теста на участничката в конкурса са както следва:

|  |  |  |  |
| --- | --- | --- | --- |
| **Име, презиме и фамилия на кандидата** | **Брой въпроси от теста** | **Брой верни отговори** | **Резултат** |
| Димитрина Георгиева Илиева | 20 | 13 | Не се допуска до интервю |
| Вероника Богомилова Първанова | 20 | 12 | Не се допуска до интервю |

**Няма кандидати, издържали теста за длъжността „Младши експерт“ в отдел „Административно и правно обслужване на дейността“ в РЗОК София област.**

С оглед на резултатите от проведения изпит чрез тест и липсата на кандидати, които да продължат до следващия етап от конкурса (интервю), конкурсната комисия предлага на Управителя на НЗОК да бъде издадена заповед за прекратяване на конкурса с мотив, липса на кандидати, успешно преминали изпита чрез тест **за горепосочената длъжност**

**Конкурсна комисия:/п/**